laion/Wikipedia-Exotic huggingface dataset:
რაჟდენ დათეშიძე

რაჟდენ ყარამანის ძე დათეშიძე (დ. 1879, ქუთაისი, — გ. 1926, ბერლინის ახლოს) — ქართველი მეწარმე, ქველმოქმედი. დაიბადა ხე-ტყის შეძლებული მრეწველის — ყარამან დათეშიძის ოჯახში. მისი ერთ-ერთი და იყო პედიატრი ელისაბედ დათეშიძე. რაჟდენ დათეშიძე სწავლობდა მიუნხენის ლუდის გამოხდის ტექნოლოგიის აკადემიაში. 1902 წელს გერმანიიდან მართასშვილის ფსევდონიმით გაზეთ „ცნობის ფურცელში“ გამოაქვეყნა კორესპონდენცია ბავარიის ცხოვრების შესახებ. 1909 წელს მამის გარდაცვალების შემდეგ საქართველოში დაბრუნდა. აქტიურად მონაწილეობდა ქვეყნის ეკონომიკურ და საზოგადოებრივ ცხოვრებაში. სხვადასხვა დროს იყო ქუთაისის ქალაქის საბჭოს ხმოსანი, ქუთაისის საურთიერთო ბანკის დირექტორი, ქართულ-გერმანული სავაჭრო პალატის გამგეობის წევრი, საქართველოს სავაჭრო-სამრეწველო პალატის კომიტეტის წევრი, ბოლოს კი — თბილისში ამიერკავკასიის ბანკის დირექტორი. არჩეული იყო ქართველთა შორის წერა-კითხვის გამავრცელებელი საზოგადოების ქუთაისის განყოფილების (1907) და ქართული უნივერსიტეტის საზოგადოების ფინანსური კომისიის (1917) წევრად. ქუთაისში, წითელ ხიდთან გაბაშვილებისგან შეიძინა გორა (ხალხში ცნობილი იყო, როგორც „დათეშიძეების გორა“, ამჟამად — „გაბაშვილის გორა“), სადაც გააშენა დასასვენებლი პარკი. ეწეოდა ქველმოქმედებას — მატერიალურად ეხმარებოდა სკოლებს, აფინანსებდა წიგნების გამოცემას (მ. შ., 1919 წელს გამოსცა გალაკტიონ ტაბიძის ლექსების კრებული „არტისტული ყვავილები“), ხელი შეუწყო რეჟისორ ალექსანდრე წუწუნავას პირველი ქართული მხატვრული ფილმის „ქრისტინეს“ გადაღებას; ქუთაისის საისტორიო-საეთნოგრაფიო საზოგადოებას შესწირა ოჯახში შემონახული ძველი მონეტები, „ვეფხისტყაოსნის“ XVII საუკუნის ხელნაწერი, იშვიათი სურათების კოლექცია. 1918-1919 წლებში მან 25 000 ოქროს მანეთი გაიღო მძიმე ფინანსურ მდგომარეობაში ჩავარდნილი თბილისის ოპერის თეატრის დასახმარებლად. 1921 წელს საქართველოს საბჭოთა ოკუპაციის შემდეგ დათეშიძე ემიგრაციაში წავიდა. დაიღუპა ავტოკატასტროფაში ბერლინის მახლობლად. საბჭოთა საქართველოში დათეშიძეების ოჯახს ქონების დიდი ნაწილი ჩამოართვეს. რაჟდენ დათეშიძის ერთ-ერთი ძმა, პროფესიით მეტყევე გრიგოლი 1937 წლის რეპრესიებს შეეწირა. წერილი მიუნხენიდან / მართასშვილი // ცნობის ფურცელი : ყოველდღიური გაზეთი. - თბილისი, 1902. - 3 სექტემბერი. - N1914. - გვ. 1-3. აღვადგინოთ პატიოსანი სახელები : მზის წვეთი გულში / დავიდოვი, რემ // საქართველოს რესპუბლიკა. - თბილისი, 1997. - 23 თებერვალი. - N44 (2417). - 4 გვ. რაჟდენ დათეშიძე — საქართველოს ბიოგრაფიული ლექსიკონი რაჟდენ დათეშიძე — საქართველოს პირველი რესპუბლიკის (1918-1921) პროსოპოგრაფიული ბაზა (ილიას სახელმწიფო უნივერსიტეტის ლინგვისტურ კვლევათა ინსტიტუტი) ლომსაძე, ელენე. „უკან, მომავალში“ — რაჟდენ დათეშიძე, როგორც ანტრეპრენერი. Entrepreneur საქართველო, 2021.
გილბერტი

გილბერტი (აღნიშვნა: გბ, Gb) — მაგნიტომამოძრავებელი ძალის ან მაგნიტურ პოტენციალთა სხვაობის ერთეული გაუსისა და CGSM ერთეულთა აბსოლუტურ სისტემებში. სახელი ეწოდა ინგლისელი ფიზიკოსის უ. გილბერტის პატივსაცემად. 1გბ=0.795775 ა (ერთეულთა საერთაშორისო სისტემის მაგნიტომამოძრავებელი ძალის ერთეულს). ქართული საბჭოთა ენციკლოპედია, ტ. 3, თბ., 1978. — გვ. 154.
დეისაძე

საკუთარი სახელი დეისაძე შეიძლება აღნიშნავდეს ერთ-ერთ შემდეგ პიროვნებათაგანს: ერეკლე დეისაძე — პოეტი, მუსიკოსი ზაურ დეისაძე — მხატვარი
დოლაბერიძე

საკუთარი სახელი დოლაბერიძე შეიძლება აღნიშნავდეს ერთ-ერთ შემდეგ პიროვნებათაგანს: იამზე დოლაბერიძე — მოცეკვავე, ბალეტის მსახიობი ნანული დოლაბერიძე — ქიმიკოსი დოლაბერიძეები — გვარი საქართველოში
ბალასტის წყლის მენეჯმენტის კონვენცია

საერთაშორისო კონვენცია გემების ბალასტის წყლისა და ნალექების კონტროლისა და მენეჯმენტის შესახებ (ინგლ. International Convention for the Control and Management of Ships' Ballast Water and Sediments; ასევე ცნობილი, როგორც ბალასტის წყლის მენეჯმენტის კონვენცია; ინგლ. Ballast Water Management Convention; ან BWM კონვენცია; ინგლ. BWM Convention) ― 2004 წლის საერთაშორისო საზღვაო ხელშეკრულება. კონვენცია ხელმომწერი დროშის სახელმწიფოებისგან მოითხოვს, რომ მათი დროშის ქვეშ მცურავი ხომალდები ბალასტის წყლისა და ნალექების კონტროლისა და მენეჯმენტის სტანდარტებისა და პროცედურების შესაბამისი უნდა იყოს. კონვენცია ერთი რეგიონიდან მეორე რეგიონში ზიანის მომტანი ორგანიზმების მოხვედრის აღკვეთასა და ბალასტის წყლის დაცლისას გარემოს დაბინძურების შემცირებას ისახავს მიზნად. 2024 წლიდან ხომალდებს D2 სტანდარტის შესაბამისი, დამტკიცებული Ballast Water Management Treatment System უნდა ჰქონდეთ. არსებულ ხომალდებზე შესაბამისი სისტემა უნდა დაინერგოს, რომლის განთავსებაც თითო ხომალდს 5 მლნ. ამერიკულ დოლარამდე დაუჯდება. 2021 წლის 15 ივლისის მდგომარეობით, კონვენციის მონაწილეა 86 სახელმწიფო. N. Anwar & Dr. L. Churcher, Ballast Water Management: Understanding the regulations and the treatment technologies available, 7th Edition, Witherby Publishing Group, 2016. Text Official website დაარქივებული 2020-10-07 საიტზე Wayback Machine. Implementing the Ballast Water Management Convention Status of ratifications ↑ 1.0 1.1 Status of Conventions. IMO. ციტირების თარიღი: 29 July 2021 ↑ 2.0 2.1 BWM Convention. International Maritime Organization. დაარქივებულია ორიგინალიდან — ივლისი 2, 2017. ციტირების თარიღი: July 7, 2017 ↑ BWM Convention: counting the cost. Ballast Water Treatment Technology. დაარქივებულია ორიგინალიდან — ივლისი 16, 2017. ციტირების თარიღი: July 7, 2017
ჯუმათის წმინდა გიორგის ხატი

ჯუმათის წმინდა გიორგის ხატი — წმინდა გიორგის ოქროჭედური ხატი ჯუმათის მონასტრის საგანძურიდან (დაახლ. ზომები 72X40.5 სმ; 16X9 ვერშოკი). ხატზე წმინდა გიორგი წარმოდგენილია ფეხზე მდგარი მთელ სიმაღლეზე. შემოსილია აბჯრით. მარცხენა ხელში უჭირავს ფარი, ხოლო მარჯვენით შუბი. უკან გადაკიდული აქვს გრძელი ხმალი. ხატს ირგვლივ არშიაზე გამოსახულია წმინდანები. ხატი, ისევე როგორც წარწერები ნატიფადაა შესრულებული. დიმიტრი ბაქრაძემ თავის 1873 წლის არქეოლოგიური მოგზაურობის დროს ჯუმათის მონასტერში აღნუსხა წმინდა გიორგის ხატი. 1888 წელს ნიკოდიმ კონდაკოვის დროს ხატი სავალელო მდგომარეობაშ იყო და საჭიროებდა დაუყოვნებლივ ყურადღებას. მისი აზრით ხატი თავისი სტილის მიხედვით XI-XII საუკუნეების უნდა ყოფილიყო. ხატი ასევე შეტანილია დიმიტრი ერმაკოვის ფოტოკოლექციაში (№1992). ა) ზევით: ႼჂ ႢႨ — წმინდაჲ გიორგი ბ) მარცხენა მხარეს შუბის მთელ სიგრძეზე: გ) ქვედა არშიაზე: თავბერიძე ი., „ჯუმათის მონასტრის სიძველეები“, თბილისი: საქართველოს საპატრიარქოს გამომცემლობა, 2005, ISBN 99940-852-6-3. Бакрадзе Д., „Археологическое путешествие по Гурии и Адчаре“. СПб. ст. 260-261, 1878г. Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 104-106, 1890г.
ონისიფორე დოლიძე

ონისიფორე (ონისე) ზაქარიას ძე დოლიძე (? — გ. 31 მარტი, 1918, ბათუმი) — ქართველი ოფიცერი, I მსოფლიო ომის (1914-1918) მონაწილე. 1914 წელს დაამთავრა სერგეის საარტილერიო სასწავლებელი ოდესაში და გაიგზავნა ოსოვეცის ციხესიმაგრის (ახლანდ. პოლონეთი) საარტილერიო ნაწილში. პოდპორუჩიკმა დოლიძემ თავი გამოიჩინა I მსოფლიო ომის დროს გერმანიის ჯარებისგან ოსოვეცის დაცვაში, (1915 წლის იანვ.-თებ.) რისთვისაც „გიორგის იარაღით“ (ოქროს იარაღი მამაცობისთვის) დაჯილდოვდა. ამავე ბრძოლაში დაჭრილი იყო, თუმცა მწყობრში დარჩა. მიღებული ჰქონდა ასევე წმ. სტანისლავის III (მახვილებითა და ბაბთით, 1915), წმ. ვლადიმერის IV (მახვილებითა და ბაბთით, 1915) და წმ. ანას III (მახვილებითა და ბაბთით, 1916) ხარისხის ორდენები. 1918 წლიდან ქართულ ჯარში მსახურობდა შტაბს-კაპიტნის წოდებით. 1918 წლის 31 მარტს გმირულად დაიღუპა ოსმალეთის არმიის მიერ ბათუმის ოკუპაციის დროს ანარიის ფორტის დაცვისას კაპიტან სიმონ შავგულიძესთან, პორუჩიკ აბესალომ ხარაიძესთან, პრაპორშჩიკ დავით ვანიძესთან და 50-მდე რიგითთან ერთად. ბათომის გმირები / ფურცხვანიძე, ევგენი // თეატრი და ცხოვრება. - 1918. - №8. - გვ.5-6. Долидзе Онисифор. «Памяти героев Великой войны 1914–1918».
დონაძე

საკუთარი სახელი დონაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი დონაძე — დირიჟორი, მომღერალი, ფოლკლორისტი ვარლამ დონაძე — ისტორიკოსი ვლადიმერ დონაძე — მუსიკათმცოდნე, პედაგოგი მერაბ დონაძე — მომღერალი, პედაგოგი სერგო დონაძე — საბჭოთა პარტიული და სახელმწიფო თანამდებობის პირი
დოჭვირი

საკუთარი სახელი დოჭვირი შეიძლება აღნიშნავდეს ერთ-ერთ შემდეგ პიროვნებათაგანს: ბესარიონ დოჭვირი — მათემატიკოსი ჯუმბერ დოჭვირი — ენერგეტიკოსი
დუგლაძე

საკუთარი სახელი დუგლაძე შეიძლება აღნიშნავდეს ერთ-ერთ შემდეგ პიროვნებათაგანს: ვახტანგ დუგლაძე — მხატვარი ზაალ დუგლაძე — ბიზნესმენი, პოლიტიკოსი ჟუჟუნა დუგლაძე — მსახიობი
დუნდუა

საკუთარი სახელი დუნდუა შეიძლება აღნიშნავდეს ერთ-ერთ შემდეგ პიროვნებათაგანს: გიორგი დუნდუა — ისტორიკოსი, ნუმიზმატი თედო დუნდუა — ისტორიკოსი მიხეილ დუნდუა — ინჟინერი პეტრე დუნდუა — მეტყევე ინჟინერი
ებანოიძე

საკუთარი სახელი ებანოიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ებანოიძე — მწერალი გურამ ებანოიძე — ინჟინერი ზაალ ებანოიძე — მწერალი ლევან ებანოიძე — სპორტსმენი (სუმო) ნოდარ ებანოიძე — ეკონომისტი, პოლიტიკოსი ნუგზარ ებანოიძე — ინჟინერ-მექანიკოსი
ედიბერიძე

საკუთარი სახელი ედიბერიძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ედიბერიძე — ინჟინერი გამოთვლითი ტექნიკის დარგში ალექსანდრე ედიბერიძე — ქირურგ-სტომატოლოგი გივი ედიბერიძე — ინჟინერ-მექანიკოსი
ენუქიძე

საკუთარი სახელი ენუქიძე შეიძლება აღნიშნავდეს ერთ-ერთ შემდეგ პიროვნებათაგანს: აბელ ენუქიძე — ბოლშევიკი სახელმწიფო და პარტიული მუშაკი ავთანდილ ენუქიძე — პოლიტიკოსი ანდრო ენუქიძე — რეჟისორი, დრამატურგი გოჩა ენუქიძე — ეკონომისტი, პოლიტიკოსი გურამ ენუქიძე — საბჭოთა სახელმწიფო და პარტიული მუშაკი ზაზა ენუქიძე — მწერალი, პოლიტიკოსი თინა ენუქიძე — 1989 წლის 9 აპრილის ტრაგედიის მსხვერპლი ირინა ენუქიძე — აქტივისტი რუსუდან ენუქიძე — ფილოლოგი სოფიო ენუქიძე — ნევროლოგი ტრიფონ ენუქიძე — ბოლშევიკი სახელმწიფო და პარტიული მუშაკი
ერაძე

საკუთარი სახელი ერაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი ერაძე — პოლიტიკოსი ზაქარია ერაძე — მესტვირე ლეილა ერაძე — პოეტი, მთარგმნელი
ესაიაშვილი

საკუთარი სახელი ესაიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვარლამ ესაიაშვილი — ისტორიკოსი ჯემალ ესაიაშვილი — ინჟინერ-მშენებელი
ეძგვერაძე

საკუთარი სახელი ეძგვერაძე შეიძლება აღნიშნავდეს ერთ-ერთ შემდეგ პიროვნებათაგანს: ბარნაბ ეძგვერაძე — ბოლშევიკი რევოლუციონერი გია ეძგვერაძე — ფერმწერი, გრაფიკოსი მედეა ეძგვერაძე — არქიტექტორი ნატალია ეძგვერაძე — მოჭადრაკე
ვაშალომიძე

საკუთარი სახელი ვაშალომიძე შეიძლება აღნიშნავდეს ერთ-ერთ შემდეგ პიროვნებათაგანს: ვარლამ ვაშალომიძე — მომღერალი კაკო ვაშალომიძე — გიტარისტი, კომპოზიტორი
ვახანია

საკუთარი სახელი ვახანია შეიძლება აღნიშნავდეს ერთ-ერთ შემდეგ პიროვნებათაგანს: ევგრაფ ვახანია — გეოლოგი ნიკო ვახანია — მათემატიკოსი
ვერულაშვილი

საკუთარი სახელი ვერულაშვილი შეიძლება აღნიშნავდეს ერთ-ერთ შემდეგ პიროვნებათაგანს: ეკატერინე ვერულაშვილი — მსახიობი ივანე ვერულაშვილი — ნევროლოგი მარიკა ვერულაშვილი — ჟურნალისტი, პოლიტიკოსი
ვერულეიშვილი

საკუთარი სახელი ვერულეიშვილი შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ვერულეიშვილი — მსახიობი ალექსანდრე ვერულეიშვილი — მხატვარი
ვეშაპიძე

საკუთარი სახელი ვეშაპიძე შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ ვეშაპელი (ვეშაპიძე) — პოლიტიკოსი, პუბლიცისტი შოთა ვეშაპიძე — ეკონომისტი
ზალკალიანი

საკუთარი სახელი ზალკალიანი შეიძლება აღნიშნავდეს ერთ-ერთ შემდეგ პიროვნებათაგანს: დავით ზალკალიანი — დიპლომატი მურთაზ ზალკალიანი — პოლიტიკოსი, სახელმწიფო მოხელე
ზამბახიძე

საკუთარი სახელი ზამბახიძე შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ ზამბახიძე — ჰიდროტექნიკოსი ვლადიმერ ზამბახიძე — მწერალი, კრიტიკოსი ლაზარე ზამბახიძე — მათემატიკოსი ლალი ზამბახიძე — გრაფიკოსი ლერი ზამბახიძე — ინჟინერი
ზარნაძე

საკუთარი სახელი ზარნაძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ზარნაძე — ინჟინერი, პოლიტიკოსი კახაბერ ზარნაძე — მხატვარ-რესტავრატორი, ნაციონალური სპორტის სახეობების ენთუზიასტი
ზაუტაშვილი

საკუთარი სახელი ზაუტაშვილი შეიძლება აღნიშნავდეს ერთ-ერთ შემდეგ პიროვნებათაგანს: ბერდი ზაუტაშვილი — გეოლოგი გივი ზაუტაშვილი — თანამდებობის პირი, პოლიტიკოსი ელენე ზაუტაშვილი — გეოგრაფი მიხეილ ზაუტაშვილი — სპორტსმენი, მწვრთნელი (ძიუდო, სამბო) ოთარ ზაუტაშვილი — მსახიობი
ზაქარეიშვილი

საკუთარი სახელი ზაქარეიშვილი შეიძლება აღნიშნავდეს ერთ-ერთ შემდეგ პიროვნებათაგანს: ლევან ზაქარეიშვილი — რეჟისორი, სცენარისტი პაატა ზაქარეიშვილი — პოლიტოლოგი, პოლიტიკოსი
ზეინკლიშვილი

საკუთარი სახელი ზეინკლიშვილი შეიძლება აღნიშნავდეს ერთ-ერთ შემდეგ პიროვნებათაგანს: თენგიზ ზეინკლიშვილი — ოპერის მომღერალი ჯემალ ზეინკლიშვილი — ფეხბურთელი
ზვიადაძე

საკუთარი სახელი ზვიადაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი ზვიადაძე — სასულიერო პირი მიხეილ ზვიადაძე — ფიზიკოსი სალომე ზვიადაძე — მთარგმნელი, პოლიტიკოსი უჩა ზვიადაძე — გეოლოგი
ზირაქაძე

საკუთარი სახელი ზირაქაძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრა ზირაქაძე — ფიზიოლოგი მიხეილ ზირაქაძე — გეოლოგი
მუსიკალური გიმნაზია (რუსე)

ძველი მუსიკალური გიმნაზია (ბულგ. Стара музикална гимназия) — მიტოვებული შენობა რუსეში, ისტორიული და კულტურული ძეგლი, რომელიც ცნობილია როგორც პასტორ ვანგემანის ობოლთა თავშესაფარი. გიმნაზია მდებარეობს ბორისოვის 33-ში. მისი მფლობელები აპირებენ გადააქციონ ის პირველ კერძო მუზეუმად ბულგარეთში. შენობა 1900-1901 წლებში ბულგარეთში პროტესტანტულმა საზოგადოებამ ააშენა, გეგმაში იყო მისი გამოყენება გერმანულ პროტესტანტურ სკოლად, ბავშვთა სახლად და საბავშვო ბაღად. 4 სართულიანი კულტურული ძეგლის დიზაინი არქიტექტორ უდო რიბაუს ეკუთვნის, ხოლო არქიტექტურული სტილი ეკლექტიკურია, რომელიც აერთიანებს ნეოკლასიკური და ნეოგოთური სტილის ელემენტებს. გერმანული სკოლა საზეიმოდ გაიხსნა 1905 წლის 5 ოქტომბერს, გადაკეთდა ბიზნესის საშუალო სკოლად 1909 წელს. პირველი მსოფლიო ომის ბოლოს, 1918 წლის 28 სექტემბერს, სკოლა ჩამოართვეს ბულგარეთის ხელისუფლებას, რადგან ის გერმანიის საკუთრება იყო. მიუხედავად იმისა, რომ შენობა დაზიანდა რუმინული საარტილერიო ცეცხლის შედეგად, მას ომის შემდეგ რეკონსტრუქცია ჩაუტარდა და გამოიყენებოდა როგორც ფრანგ მამაკაცთა საშუალო სკოლა. შემდეგ განთავსდა სახელმწიფო ტექნიკური უნივერსიტეტი (ახლანდელი რუსეს უნივერსიტეტი) და ბოლოს მუსიკალური საშუალო სკოლა. კულტურის ძეგლად გამოცხადდა 1973 წელს. შენობა მიატოვეს 1986 წლის სტრაჟიცას მიწისძვრის შედეგად დაზიანებული. 2007 წლის აპრილში შეიძინეს ადგილობრივმა მეწარმეებმა, ძმებმა ბობოკოვებმა, რომლებიც აპირებდნენ მის მუზეუმად გამოყენებას თავიანთი კერძო კოლექციისთვის. შენობის საერთო ხედი ბაპტისტური ეკლესია სკოლის გვერდით Грънчарова, Наталия (5 ноември 2005). „От правителствено решение зависи съдбата…“. Бряг. დაარქივებულია ორიგინალიდან — 2007-09-30. ციტირების თარიღი: 28 април 2007. შეამოწმეთ თარიღის პარამეტრი |access-date= და |date=-ში (დახმარება) Терзиева, Цветелина (6 април 2006). „Братя Бобокови купиха музикална гимназия“. Стандарт. დაარქივებულია ორიგინალიდან — 2007-09-30. ციტირების თარიღი: 28 април 2007. შეამოწმეთ თარიღის პარამეტრი |access-date= და |date=-ში (დახმარება) „Реставрираната Музикална гимназия ще бъде новия дом на културата и изкуството в Русе“. Областен управител на Област Русе. 6 април 2006. დაარქივებულია ორიგინალიდან — 2007-09-28. ციტირების თარიღი: 28 април 2007. შეამოწმეთ თარიღის პარამეტრი |access-date= და |date=-ში (დახმარება) ↑ Грънчарова Н.. (2005-11-05) От правителствено решение зависи съдбата…. დაარქივებულია ორიგინალიდან — 2007-09-30. ↑ Започва възстановяването на един от архитектурните бисери на Русе (2017-10-10). დაარქივებულია ორიგინალიდან — 2018-02-21. ციტირების თარიღი: 2019-04-07.
ეშმაკის ხიდი

ეშმაკის ხიდი (ბულგ. Дяволски мост) — ხიდი მდინარე არდაზე არდინოს მუნიციპალიტეტში, კარჯალის რეგიონში (ბულგარეთი). იგი მდებარეობს ულამაზეს ხევში, ქალაქ არდინოდან ჩრდილო-დასავლეთით დაახლოებით 10 კილომეტრში, სოფელ დიადოვცის მახლობლად და სოფელ ლათინკადან არც თუ ისე შორს. ხიდი მდებარეობს ზღვის დონიდან 420 მეტრზე, ხეობაში, ორივე მხრიდან გარშემორტყმულია ციცაბო ფერდობებით, რომლებიც ზღვის დონიდან 800 მეტრამდე აღწევს. მისი სიგრძე 56 მეტრია, სიგანე 3,5 მეტრი, სამკამარია, ხოლო გვერდითი ნეკნების სარდაფებზე წყლის დრენაჟისთვის გაკეთებულია ღიობები ნახევარწრიული თაღებით. ცენტრალური კამარის სიმაღლე 11-12 მეტრია, კიდეზე შემორჩენილია ქვის პარაპეტი 12 სმ სიმაღლით . ხიდი აშენდა XVI საუკუნის დასაწყისში სულთან სელიმ I-ის ბრძანებით, როგორც გზის ნაწილი, რომელიც აკავშირებს ზემო თრაკიის დაბლობს თრაკიის თეთრ ზღვასთან და ეგეოსის ზღვასთან. დღევანდელი ხიდის ადგილზე ოდესღაც რომაული ხიდი იყო, მნიშვნელოვანი უძველესი გზის ვია იგნატიუსის ნაწილი, რომელიც აკავშირებდა თეთრ ზღვასა და თრაკიას მაკასას უღელტეხილის გავლით. სულთან სელიმ I-ის ბრძანებით, ხიდი აღადგინეს ორ გეოგრაფიულ არეალს შორის სავაჭრო კავშირების გასაგრძელებლად. იგი ცნობილი იყო სახელით „შაიტან კიუფრია“. საუკუნეების მანძილზე ხიდზე ლეგენდები დადიოდა და თან ახლდა საიდუმლოები. მისი მშენებლობის შესახებ თითქმის არაფერია ცნობილი, მაგრამ ლეგენდების თანახმად, მისი შემქმნელი იყო ოსტატი დიმიტარი ახლომდებარე სოფელ ნედელინოდან. მან მიიღო გამოწვევა, აეშენებინა ხიდი ქარიშხლიან მდინარეზე, თუმცა მანამდე ყველაფერი წარუმატებელი აღმოჩნდა. მან ბრწყინვალედ და რეკორდულ დროში გააკეთა, მაგრამ მალევე გარდაიცვალა. აქ ცრურწმენები ჩურჩულებენ, რომ ხიდის აგებაში სატანის ხელი ერია. ეშმაკი ოსტატს დაჰპირდა საიდუმლოებას, რომელიც მის შემოქმედებას მარადიულს გახდიდა, თუ მას 40 დღეში დაასრულებდა. თუმცა, თუ ის ვერ შეძლებდა, სულს წაართმევდა. დიმიტარმა გაართვა თავი ეშმაკეულ ამოცანას და სატანამ პირობა შეასრულა, მაგრამ ამის შემდეგ ნიჭიერი ოსტატი გარდაიცვალა და საიდუმლო ცოდნა საფლავში წაიღო. ამბობენ, რომ ეშმაკის ხიდიდან სატანის სახეს დაინახავთ, თუ მდინარე არდას წყლებს 11.00-დან 12.00 საათამდე უყურებთ, როცა ხიდი და მისი ანარეკლი ქმნის წრეს. გარდა ამისა, ზოგიერთის აზრით, მის ერთ-ერთ ქვაში ეშმაკის ნაბიჯის კვალი ჩანს. 1984 წლის 24 თებერვალს ხიდი გამოცხადდა კულტურის ძეგლად. ხიდთან აშენდა ტურისტული ინფრასტრუქტურა დასვენებისა და პიკნიკისთვის. აღდგენითი სამუშაოების ჩატარების შემდეგ, 2013 წ. არდინოდან ეშმაკის ხიდამდე გზა დაიგო. ახლო ხედი შემოდგომის პერიოდში ყველაფერი ეშმაკის ხიდის შესახებ - არდინო ↑ bulgariatravel.org. Дяволски мост- старинен мост над река Арда – град Ардино. დაარქივებულია ორიგინალიდან — 2014-02-20. ციტირების თარიღი: 2023-04-17. ↑ 2.0 2.1 Георги Каменов. „Към проучването на мотива „Жертва при градеж“ (с оглед на източнородопските предания)“, сп. „Български фолклор“, кн. 2/1982; Слави Ганев. „Български народни приказки“, Deja Book, 2017, С., с. 704
თაბაგარი

საკუთარი სახელი თაბაგარი შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ თაბაგარი — ინჟინერი დავით თაბაგარი — ფოტოგრაფი სანდრო თაბაგარი — ეკონომისტი, პოლიტიკოსი სერგო თაბაგარი — ბიოქიმიკოსი
თადუმაძე

საკუთარი სახელი თადუმაძე შეიძლება აღნიშნავდეს ერთ-ერთ შემდეგ პიროვნებათაგანს: თამაზ თადუმაძე — მათემატიკოსი ოთარ თადუმაძე — ინჟინერ-ელექტრიკოსი შალვა თადუმაძე — იურისტი
სოლოლაკის ქედი

სოლოლაკის ქედი — განედური სერი საქართველოში, თბილისის სამხრეთ-აღმოსავლეთ ნაწილში. სიგრძე დაახლოებით 1 კმ. დასავლეთით გამოეყოფა მთაწმინდის ქედს, აღმოსავლეთით ციცაბოდ იფლატება მტკვრისაკენ. სიმაღლე ზღვის დონიდან 521 მ-ს აღწევს. აგებულია შუაეოცენური ტუფოგენური ქანებით. ქედის აღმოსავლეთ კიდესთან მდინარე წავკისისწყალი ერთვის მტკვარს მარჯვენა მხრიდან. სამხრეთი კალთა ციცაბო ფლატეთი ეშვება ბოტანიკური ბაღისაკენ, ჩრდილოეთი კალთა — ქალაქის ძველი უბნების — სოლოლაკის, ხარფუხისა და კალისაკენ. თხემი განიერი და მოვაკებულია, მასზე გაშენებულია სოლოლაკის ხეივანი, ქედის აღმოსავლეთ დაბოლოებაზეა თბილისის ციხე. სოლოლაკის ქედზე 1958 წელს აღიმართა მონუმენტური ქანდაკება ქართვლის დედა. 1909-1914 წლებში ქედში გაიჭრა გვირაბი, რომელიც სოლოლაკს თბილისის ბოტანიკური ბაღთან აკავშირებდა. დავით უკლება, ენციკლოპედია „თბილისი“, თბ., 2002. — გვ. 836, ISBN 99928-20-32-2.
ალი ნაზმი

ალი ნაზმი (ნამდვილი სახელი ალი მუჰამედ ოღლუ მამედზადე; აზერ. Əli Nəzmi; Əli Məhəmməd oğlu Məmmədzadə; დ. 1878, საროვი, თართარის რაიონი - 1 იანვარი, 1946, ბაქო) — აზერბაიჯანელი პოეტი, ლიტერატურათმცოდნე, მთარგმნელი. ალი ნაზმი დაიბადა 1878 წელს ელიზავეტპოლის (განჯა) მახლობლად მდებარე სოფელ საროვში, ღარიბ ოჯახში. დაწყებითი განათლება მედრესეში მიიღო. შემდეგ სწავლობდა რუსულ-თათრულ სკოლაში. მამის გარდაცვალების შემდეგ მან დატოვა მშობლიური მიწა და მუშაობდა უზბეკეთის ქალაქებში: ბუხარასა და სამარყანდში ვაჭრის მაღაზიაში. ალი ნაზმიმ კლასიკური აღმოსავლური ლიტერატურა ღრმად შეისწავლა. წერდა ლექსებს ფსევდონიმით „ბიკასი“. პირველი ლექსი „სოფლის დასაწყისი“ 1904 წელს გამოიცა. იგი აღიარებული იყო „მოლა ნასრედინის“ ლიტერატურული სკოლის თვალსაჩინო წარმომადგენლად. 1926-1931 წლებში ნაზმი იყო ჟურნალ „მოლა ნასრედინის“ მდივანი. მეორე მსოფლიო ომის დროს დაწერა რამდენიმე სატირა: „ჰიტლერის ალიანსი ეშმაკთან“, „მგლის პროტესტი ღმერთის წინააღმდეგ“, „ჩემი სამშობლო“ და სხვა. ალი ნაზმი თავისი სატირიკული ნაშრომებით მე-20 საუკუნის აზერბაიჯანული რეალიზმის თვალსაჩინო წარმომადგენლის მირზა ალექპერ საბირის მემკვიდრედ ითვლება. ნაზმი იყო პირველი, ვინც შექსპირის „მეფე ლირი“ აზერბაიჯანულ ენაზე თარგმნა. ის იბრძოდა აზერბაიჯანული ენის სიწმინდისთვის, უპირისპირდებოდა პანთურქისტებსა და პანისლამისტებს. გარდაიცვალა 1946 წლის 4 იანვარს ბაქოში. Sijimqulunamə. Bakı: Azərnəşr, 1927, 508 səh. Bəlkə bu yaxşı oldu (şeirlər). Bakı: Azərnəşr, 1930, 42 səh. Üç məşədi. Bakı: Azərnəşr, 1935, 79 səh. Satira mərmiləri. Bakı: Azərnəşr, 1945, 74 səh. Seçilmiş şerlər. Bakı: Azərnəşr, 1950, 130 səh. Seçilmiş əsərləri. Bakı: Azərnəşr, 1959, 212 səh. Şerlər. Bakı: Azərnəşr, 1963, 91 səh. Seçilmiş şerlər, felyetonlar, məqalələr. Bakı: Yazıçı, 1979, 362 səh. მოლა ნასრედინი Əli Nəzmi (1878-1946) Dövrünə güzgü tutan Əli Nəzmi
კვირიკობისმთა

კვირიკობისმთა — მთა საქართველოში, თბილისში. მდებარეობს ივრის ზეგნის ჩრდილო-დასავლეთ ნაწილში, თბილისის ზღვის აღმოსავლეთ ნაპირზე. სიმაღლე ზღვის დონიდან 684 მ. აგებულია მაიკოპური თაბაშირიანი თიხებითა და ქვიშაქვებით. კვირიკობისმთის კალთები დამრეცია, შემოსილია სტეპის ბალახეულით, რომელთა შორის ჯაგეკლიანი ბუჩქებიცაა. ენციკლოპედია „თბილისი“, თბ., 2002. — გვ. 594, ISBN 99928-20-32-2.
თავბერიძე

საკუთარი სახელი თავბერიძე შეიძლება აღნიშნავდეს ერთ-ერთ შემდეგ პიროვნებათაგანს: ელგუჯა თავბერიძე — მწერალი, გამომცემელი ზურაბ თავბერიძე — სპორტსმენი (მკლავჭიდი) ილია თავბერიძე — ჟურნალისტი, პოლიტიკოსი
თათარაშვილი

საკუთარი სახელი თათარაშვილი შეიძლება აღნიშნავდეს ერთ-ერთ შემდეგ პიროვნებათაგანს: გაბრიელ თათარაშვილი — პედაგოგი თემურ თათარაშვილი — ესტრადის მომღერალი ნოდარ თათარაშვილი — გენერალ-ლეიტენანტი შოთა თათარაშვილი — საბჭოთა პარტიული და სახელმწიფო მოხელე თათარიშვილი
თათეიშვილი

საკუთარი სახელი თათეიშვილი შეიძლება აღნიშნავდეს ერთ-ერთ შემდეგ პიროვნებათაგანს: თინა თათეიშვილი — მოცეკვავე ლუკა თათეშვილი (გუბელი) — მწერალი მარიამ თათეშვილი (გარიყული) — მწერალი რევაზ თათეიშვილი — ინჟინერ-მშენებელი
თარგამაძე

საკუთარი სახელი თარგამაძე შეიძლება აღნიშნავდეს ერთ-ერთ შემდეგ პიროვნებათაგანს: გივი თარგამაძე — პოლიტიკოსი, ჟურნალისტი გიორგი თარგამაძე — პოლიტიკოსი, ჟურნალისტი კახა თარგამაძე — პოლიციის გენერალ-ლეიტენანტი კონსტანტინე თარგამაძე — ეკონომისტი, მეტყევე დავით თარგამაძე — ფეხბურთელი თარგამაძეები — გვარი საქართველოში
თედორაძე

საკუთარი სახელი თედორაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი თედორაძე — ექიმი, ეთნოლოგი, პუბლიცისტი თენგიზ თედორაძე — სპორტსმენი (ბერძნულ-რომაული ჭიდაობა) ომარ თედორაძე — პოლიტიკოსი, ინჟინერი რამაზ თედორაძე — პოლიტიკოსი, ინჟინერი სერგო თედორაძე — მეცნიერი მცენარეთა სელექციის დარგში
თევდორაძე

საკუთარი სახელი თევდორაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი თევდორაძე — პოლიტიკოსი გოჩა თევდორაძე — პედაგოგი, პოლიტიკოსი ელენე თევდორაძე — პოლიტიკოსი, პედაგოგი ვაკო თევდორაძე — ფეხბურთელი მერაბ თევდორაძე — იურისტი, პოლიტიკოსი ოთარ თევდორაძე — კომპოზიტორი რევაზ თევდორაძე — სპორტსმენი (მკლავჭიდი)
თელია

საკუთარი სახელი თელია შეიძლება აღნიშნავდეს ერთ-ერთ შემდეგ პიროვნებათაგანს: აკაკი თელია — ქირურგი ალექსანდრე თელია — ექიმი, იმუნოლოგი გიორგი თელია — რევოლუციური მოძრაობის მონაწილე საქართველოში ზაქარია თელია — გრაფიკოსი სოლომონ თელია — რევოლუციური მოძრაობის მონაწილე საქართველოში
თვალაძე

საკუთარი სახელი თვალაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი თვალაძე — ექიმი, ანატომი ვენერა თვალაძე — ისტორიკოსი
თვალიაშვილი

საკუთარი სახელი თვალიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვლადიმერ თვალიაშვილი — ვეტერინარი ექიმი თამარ თვალიაშვილი — მსახიობი ლამარა თვალიაშვილი — ორთოპედ-ტრავმატოლოგი ტარიელ თვალიაშვილი — სპორტსმენი (მკლავჭიდი)
თორთლაძე

საკუთარი სახელი თორთლაძე შეიძლება აღნიშნავდეს ერთ-ერთ შემდეგ პიროვნებათაგანს: გია თორთლაძე — პოლიტიკოსი, სპორტსმენი (ალპინისტი), არქეოლოგი ლევან თორთლაძე — ზოოტექნიკოსი სულიკო თორთლაძე — სპორტსმენი, კალათბურთელი
სალონიკის წმინდა დემეტრეს ბაზილიკა

სალონიკის წმინდა დემეტრეს ბაზილიკა, აგიოს დემეტრიოს (ბერძ. Άγιος Δημήτριος) — იუნესკოს მსოფლიო მემკვიდრეობის ძეგლი სალონიკში, საბერძნეთი. ტაძარი აგებულია ქალაქის მფარველის დიმიტრი თესალონიკელის სახელზე. შედის სალონიკის ადრექრისტიანული და ბიზანტიური მონუმენტების შემადგენლობაში. 1988 წელს იუნესკომ სალონიკის სხვა ძეგლებთან ერთად შეიყვანა მსოფლიო მემკვიდრეობის ძეგლების სიაში. სალონიკის ადრექრისტიანული და ბიზანტიური მონუმენტები იუნესკოს მსოფლიო მემკვიდრეობის ძეგლები საბერძნეთში ვიკისაწყობში არის გვერდი თემაზე: Hagios Demetrios Official website of the Church Hellenic Ministry of Culture დაარქივებული 2007-08-18 საიტზე Wayback Machine. Photos of the church დაარქივებული 2016-03-17 საიტზე Wayback Machine. ↑ Paleochristian and Byzantine monuments of Thessaloniki. United Nations Educational, Scientific, and Cultural Organization. ციტირების თარიღი: 5 November 2022